Exemplar nr.

**O R D I N Nr. \_\_\_\_\_\_\_\_\_\_\_\_\_\_\_\_**

**privind susținerea concursului în vederea trimiterii la cursuri de formare sau specializări** **în străinătate a polițiștilor de penitenciare**

**Ministrul Justiției,**

În temeiul dispozițiilor art. 101 alin. (3) din Legea nr. 145/2019 privind statutul polițiștilor de penitenciare, cu modificările și completările ulterioare,

Luând în considerare prevederile Hotărârii Guvernului nr. 518 / 1995, privind unele drepturi şi obligații ale personalului român trimis în străinătate pentru îndeplinirea unor misiuni cu caracter temporar,

Având în vedere art. 13 din Hotărârea Guvernului nr. 652/2009 privind organizarea și funcționarea Ministerului Justiției, cu modificările și completările ulterioare,

**Emite următorul**

# O R D I N

**Capitolul I**

**Dispoziții generale**

 Art. 1 -Polițiștii de penitenciare pot participa la cursuri de formare sau specializări în străinătate, organizate sau finanţate de Administraţia Naţională a Penitenciarelor, în conformitate cu prevederile prezentului ordin.

Art. 2 - Polițiștii de penitenciare care participă la cursuri de formare sau specializări în străinătate, organizate sau finanţate de Administraţia Naţională a Penitenciarelor se consideră în misiune temporară în străinătate.

Art. 3 - Cursurile de formare sau specializări  în străinătate, organizate sau finanţate de Administraţia Naţională a Penitenciarelor sunt următoarele:

1. cursuri de formare profesională în instituţii furnizoare de instruire în domenii de interes pentru sistemul administrației penitenciare;
2. work-shop-uri, stagii de pregătire sau tabere de instruire;
3. expoconferinţe în domenii de interes pentru sistemul administrației penitenciare;
4. alte activităţi care asigură dobândirea de cunoştinţe şi deprinderi necesare îndeplinirii atribuţiilor sau dezvoltării profesionale.

Art. 4 – (1) Polițiștii de penitenciare pot participa la cursurile de formare sau specializările în străinătate, organizate sau finanţate de Administraţia Naţională a Penitenciarelor, prevăzute la art. 3, dacă se află în una din următoarele situaţii:

1. au invitaţie nominală şi aprobarea prealabilă a conducerii unităţii;
2. au fost numiţi de conducerea unităţii să reprezinte corespunzător interesele acesteia.
3. Dacă invitaţia nu se referă la o anumită persoană sau conducerea unităţii nu a numit o persoană şi există mai mulţi candidaţi care îndeplinesc condiţiile necesare, selecţia şi trimiterea lor la cursurile de formare sau specializări se vor face pe bază de concurs.
4. Prevederile alin. (1) și (2) nu se referă la activitățile finanțate din fonduri externe nerambursabile.

**Capitolul II**

**Organizarea activităților privind trimiterea la cursuri de formare sau specializări în străinătate, organizate sau finanţate de Administraţia Naţională a Penitenciarelor, prin concurs**

**Secțiunea 1**

**Selecția și recrutarea polițiștilor de penitenciare, prin concurs, pentru trimiterea la cursuri de formare sau specializări în străinătate, organizate sau finanţate de Administraţia Naţională a Penitenciarelor**

Art. 5 – (1) Serviciul cooperare şi programe din Administraţia Naţională a Penitenciarelor comunică Direcţiei management resurse umane din aceeaşi instituţie ofertele de cursuri de formare sau specializări în străinătate transmise de către partenerii externi.

(2) După analizarea ofertelor, prevăzute la alin. (1), Direcţia management resurse umane din Administraţia Naţională a Penitenciarelor transmite unităţilor subordonate și structurilor din Administrația Națională a Penitenciarelor propunerile privind cursurile de pregătire şi perfecţionare desfăşurate în străinătate, precizează domeniile, numărul de locuri alocate, perioadele de desfăşurare, precum şi condiţiile generale şi criteriile de participare.

(3) Administraţia Naţională a Penitenciarelor şi unităţile subordonate aduc la cunoştinţa personalului informaţiile prevăzute la alin. (2), precum şi data până la care se pot depune dosarele, data şi locul concursului, tematica şi probele de concurs, prin afişare la sediul instituţiei şi publicare pe site.

(4) În situaţia în care ofertele se primesc direct de către unităţilesubordonate, acestea se comunică Serviciului cooperare şi programe din cadrul Administraţiei Naţionale a Penitenciarelor, care va informa Direcţia management resurse umane.

Art.6 - (1) Selecţia polițiștilor de penitenciare pentru trimiterea la cursuri de formare sau specializări în străinătate, organizate sau finanţate de Administraţia Naţională a Penitenciarelor se realizează prin concurs organizat de către Direcţia Management Resurse Umane din Administrația Națională a Penitenciarelor sau de către instituţia din străinătate organizatoare de cursuri sau specializări, după caz.

(2) Selecţia polițiștilor de penitenciare în scopul prevăzut la alin. (1) se face respectând criteriile de selecţie comunicate de partenerul extern, adaptate la condițiile generale pe care trebuie să le îndeplinească polițistul de penitenciare, prevăzute la art. 8.

(3) La solicitarea partenerului extern, selecția se poate organiza, exclusiv de către acesta sau şi cu participarea acestuia, în instituţii stabilite de comun acord.

(4) Procedura de recrutare şi selecţie se poate relua în cazul în care nu s-a ocupat numărul de locuri cu personalul necesar, din punct de vedere numeric şi/sau calitativ, ori la solicitarea expresă a partenerului extern.

Art. 7 - Participarea polițiștilor de penitenciare la diferite cursuri de formare sau specializări în străinătate se aprobă conform competenţelor de gestiune a resurselor umane, pe baza rezultatelor obţinute la concursul de selecţie.

Art. 8

1. Pentru a participa la concurs, candidaţii trebuie să îndeplinească următoarele condiţii generale:
2. să fie polițist de penitenciare definitiv;
3. să îşi desfăşoare activitatea în domeniul cursului, după caz;
4. să deţină specializarea necesară, după caz;
5. să aibă calificativul de cel puţin "bun" la ultimele 2 evaluări anuale ale activității profesionale;

e) să cunoască limba străină în care se desfășoară cursurile și nivelul solicitat.

1. Administraţia Naţională a Penitenciarelor poate stabili și alte condiții, în funcţie de tipul cursului şi, după caz, de cerinţele partenerului extern.

Art. 9

1. În vederea înscrierii la concurs, fiecare candidat va depune la structurile de resurse umane din unităţile subordonate sau din Administraţia Naţională a Penitenciarelor, după caz, un dosar cu șină cuprinzând următoarele documente:
2. cererea de înscriere la concurs;
3. curriculum vitae - model european;
4. documente care să ateste specializarea necesară și/sau desfăşurarea activităţii în domeniul de specializare al cursului, dacă este cazul;
5. documente care să ateste cunoaşterea limbii străine în care se desfăşoară cursurile şi nivelul solicitat;
6. alte documente solicitate de Direcţia management resurse umane din Administraţia Naţională a Penitenciarelor, dacă este cazul;
7. adeverință emisă de structura de resurse umane care să ateste obținerea calificativului pe ultimii 2 ani;
8. alte documente, dacă este cazul.
9. Structurile de resurse umane din unităţile subordonate vor înainta Direcţiei management resurse umane din Administraţia Naţională a Penitenciarelor dosarele candidaţilor care îndeplinesc condițiile generale și criteriile de selecţie comunicate de partenerul extern, în termenul stabilit.

**Secțiunea a 2-a**

**Organizarea concursului**

Art. 10

1. În funcţie de domeniul de activitate al cursului pentru care se desfăşoară concursul, directorul general al Administraţiei Naţionale a Penitenciarelor stabileşte, prin decizie, componenţa comisiei de concurs, după cum urmează:
2. Preşedinte: o persoană cu funcție de conducere din sistemul administrației penitenciare;
3. Membri: doi polițisti de penitenciare, specialiști în domeniul cursului;
4. Secretar: un polițist de penitenciare din structura de resurse umane.

(2) Din comisia de concurs prevăzută la alin. (1) nu pot face parte persoanele care se află în una dintre următoarele situaţii:

1. sunt în aceeaşi comisie cu soţul/soţia sau o rudă de gradul I;
2. sunt soţ/soţie sau rudă de gradul I inclusiv ori, după caz, au relaţii cu caracter patrimonial cu unul dintre candidaţi;
3. au o vechime mai mică de 3 ani în poliția penitenciară**.**

 (3) Persoanele desemnate în comisia de concurs prevăzută la alin. (1) semnează o declaraţie pe propria răspundere în care precizează că:

a) nu se află/se află în vreuna dintre situaţiile prevăzute la alin. (2);

b) vor respecta confidenţialitatea lucrărilor comisiei şi a variantelor de subiecte ce vor fi elaborate.

(4) Existenţa vreuneia dintre situaţiile prevăzute la alin. (2) poate fi sesizată de orice persoană, în scris, caz în care directorul general al Administraţiei Naţionale a Penitenciarelor dispune înlocuirea persoanei din comisie, după caz.

Art. 11

1. Probele de concurs se stabilesc de directorul general al Administrației Naționale a Penitenciarelor în funcţie de tipul cursului și pot consta în:
2. pregătire de specialitate din domeniul cursului - scris;
3. alte probe, în funcţie de tipul programului de formare profesională şi condiţiile stabilite de partenerii externi.
4. Comisia de concurs elaborează subiectele pentru toate probele de concurs și stabilește baremul de evaluare și notare.
5. Candidații primesc note de la 1 la 10, fiind declarați admiși cei care obțin cel puţin nota 7, clasați în ordinea strict descrescătoare, în raport cu numărul de locuri.
6. La note egale are prioritate candidatul a cărui vechime în specialitatea postului este mai mare. În cazul în care egalitatea se menţine este declarat „admis” candidatul a cărui vechime în poliția penitenciară este mai mare.
7. Procesul-verbal cu rezultatele concursului se transmite unităților și/sau structurilor din Administrația Națională a Penitenciarelor care au selectat candidați, în vederea comunicării rezultatelor, precum și Direcției Management Resurse Umane.
8. Direcția Management Resurse Umane transmite Serviciului Cooperare și Programe numele candidaților selecționați, în vederea întocmirii formalităților de deplasare.

**Secțiunea a 3-a**

**Drepturile și obligațiile polițiștilor de penitenciare admiși să participe la cursuri de formare sau specializări în străinătate**

ART. 12

Drepturile salariale cuvenite în perioada cursurilor de formare sau specializărilor în străinătate sunt cele prevăzute de actele normative în vigoare; acordarea acestora se face în baza deciziei ordonatorului de credite.

 ART. 13

1. Poliţiştii de penitenciare care urmează cursuri de formare sau specializări în străinătate, organizate sau finanţate de Administraţia Naţională a Penitenciarelor, cu o durată ce depăşeşte 3 luni şi care primesc în această perioadă drepturile salariale, vor semna un angajament scris prin care se obligă să lucreze cel puţin 5 ani în sistemul administraţiei penitenciare, după terminarea formelor de pregătire.
2. Refuzul de a semna angajamentul atrage neparticiparea la curs sau specializare şi, după caz, răspunderea juridică, potrivit legii.
3. La întoarcerea în ţară, polițistul de penitenciare care a participat la cursuri sau specializări în străinătate întocmeşte un raport scris privind activitatea desfăşurată şi rezultatele obţinute, care conţine, dacă este cazul, propuneri privind valorificarea informaţiilor asimilate, conform prevederilor legale în vigoare.

 Art. 14

1. Angajamentul prevăzut la art. 13 se întocmeşte/redactează în două exemplare.
2. Un exemplar al angajamentului se înmânează polițistului de penitenciare în cauză, iar celălalt se trimite la structura de resurse umane din instituția în care acesta este încadrat, pentru a fi păstrat la dosarul personal.
3. Metodologia privind stabilirea categoriilor de cheltuieli, care pot fi recuperate, ocazionate de trimiterea polițiștilor la cursurile de formare sau specializări în străinătate, conform prevederilor legale în vigoare, se stabilește prin decizie a directorului general.

**Capitolul III**

**Utilizarea ulterioară a competenţelor poliţistului de penitenciare care a participat la cursuri sau specializări în străinătate**

Art. 15

1. Valorificarea competenţelor dobândite de poliţistul de penitenciare care a frecventat cursuri sau specializări în străinătate se face prin grija șefului structurii de specialitate în cadrul căruia își desfășoară activitatea.
2. Șeful compartimentului poate asigura utilizarea experienţei dobândite de către participanţii la cursuri sau specializări în străinătate prin:

 a) valorificarea cunoştinţelor în procesul de pregătire profesională continuă a personalului;

 b) realizarea de documentare profesionale, lecţii, sinteze, alte materiale de informare şi difuzarea acestora personalului şi unităţilor interesate;

 c) utilizarea la diferite activităţi didactice în instituţiile care pregătesc personal de penitenciare;

 d) participarea la sesiuni de comunicări ştiinţifice, simpozioane etc.;

 e) includerea în colective de studii şi cercetare şi desemnarea ca experţi pentru domeniile în care s-au pregătit.

**Capitolul IV**

**Dispoziții finale**

 Art. 16

 La data intrării în vigoare a prezentului ordin, dispozițiile Ordinului ministrului justiţiei nr. 3372/2012 privind stabilirea condițiilor pentru susținerea concursului în vederea trimiterii la cursuri de pregătire și perfecționare în străinătate a funcționarilor publici cu statut special din sistemul administrației penitenciare publicat în Monitorul Oficial al României, Partea I, nr. 721 din 24 octombrie 2020, se abrogă.

 Art. 17

 Anexele nr. 1-2 fac parte din prezentul ordin.

 Art. 18

 Prezentul ordin se publică în Monitorul Oficial al României, Partea I.

 **București Data**

**Cătălin Marian PREDOIU**

**Ministrul Justiţiei**

ANEXA nr. 1

 la Ordin

 Nr. de înregistrare ............/.........

- Model -

CERERE

de înscriere la concurs în vederea participării la

cursul de formare sau specializare în străinătate

.............................................

Domnule director general,

Subsemnatul/Subsemnata, ........................................, fiul/fiica lui .................................... şi al/a ............................, născut/ă în localitatea .........................., judeţul ..................., în anul ........., luna ................, ziua ................, de cetăţenie ............................., cu domiciliul (reşedinţa) în localitatea ....................................., judeţul .............................., absolvent/ă al/a .................................................., cu diplomă de licenţă, specializarea ................................................, de profesie ...................................................., salariat/ă la ......................................., starea civilă ......................., cu gradul profesional de ..............................., vă rog să-mi aprobaţi înscrierea la concursul pentru cursul de formare sau specializare în străinătate ..............................

Am luat la cunoştinţă și accept următoarele:

- condiţiile de selecţionare şi participare la concurs, drepturile şi obligaţiile ce îmi revin.

- nu voi fi anunțat/ă personal cu privire la datele și orele la care se vor desfășura etapele și probele de concurs și rezultatele obținute, revenindu-mi obligația de a mă informa, prin verificarea permanentă a site-ului instituției.

**- îmi asum responsabilitatea asupra exactității datelor furnizate în prezenta cerere și sunt de acord cu prelucrarea informațiilor cu caracter personal, în conformitate cu prevederile Regulamentului (UE) 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.**

Sunt de acord **ca Administrația Națională a Penitenciarelor să prelucreze datele mele personale în scopul îndeplinirii formalităților de înscriere la concurs, desfășurarea tuturor etapelor și probelor de concurs, inclusiv prin publicarea pe site-ul instituției a numelui, prenumelui, rezultatele probelor și unitatea organizatoare a concursului.**

Semnătura ............... Data .......................

Telefon/e-mail de contact ....................................

ANEXA nr. 2

 la Ordin

 Nr. de înregistrare ............/.........

- Model -

**ANGAJAMENT**

Subsemnatul/Subsemnata, ........................................, fiul/fiica lui .................................... şi al/a ............................, născut/ă în localitatea .........................., judeţul ..................., în anul ........., luna ................, ziua ................, participând la cursul de formare sau specializări în străinătate, organizate sau finanţate de Administraţia Naţională a Penitenciarelor și cunoscând prevedrile articolului 102 din Legea 145/2019 privind statutul polițistului de penitenciare, mă oblig să lucrez cel puțin 5 ani în sistemul administrației penitenciare, după terminarea formelor de pregătire sau perfecționare profesională.

De asemenea, mă oblig să frecventez cu regularitate cursurile și să îmi însușesc temeinic cunoștințele predate.

În cazul în care nu voi respecta angajamentul prevăzut la articolul 102 din motive imputabile mie, mă oblig să restitui cheltuielile de școlarizare și deplasare în străinătate, proportional cu perioada rămasă până la împlinirea termenului de 5 ani.

 Semnătura ............... Data .......................